Vrou val na haar dood tydens musiekfeesMahika Mahikeng 2018 (Foto via Facebook) Die polisie stel ondersoek in nadat ŉ vrou tydens ŉ musiekfees na haar dood geval het by die Mahikeng-stadion in Noordwes. Brig. Sabata Mokgwabone, woordvoerder van die polisie, het gesê die vrou, vermoedelik in haar 20’s, het die Mahika Mahikeng Maftown Heights-musiekfees bygewoon toe sy vanoggend omstreeks 01:00 by die stadion geval het. “Sy is dadelik deur ŉ dokter en paramedici ondersoek, maar sy het ongelukkig noodlottige beserings opgedoen en sy is op die toneel dood verklaar.” Enigiemand wat die polisie kan help om die vrou uit te ken of om haar familie op te spoor, word versoek om kol. Olebogeng Moraka te kontak by 082 569 2334.